РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 43
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 14.12.2022 г.

Днес, 14.12.2022 г., сряда, от 10,30 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                     ЗАМ.-ПРЕДСЕДАТЕЛ:  Йордан Стоев
                                                                         ЧЛЕНОВЕ:  Стефан Петров
                                                                                              Огнян Дамянов
                                                                                              Боян Новански

ОТСЪСТВАТ: Стефан Гроздев и Олга Керелска.

           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Мая Атанасова – началник отдел „Управление на собствеността“ и Диана Стоянова - главен експерт - юрисконсулт в дирекция „Правна“.

- Инвестиции и строителство:

	1.ОТНОСНО: Решение по т. 4.4 от протокол № 39/16.11.2022 г. на Комисия „Управление на собствеността“ към Пленума на Висшия съдебен съвет и писмо от административен ръководител на ОС – Хасково с информация за оферти за изготвяне на технически паспорт за сградата на бул. „България“ № 144, гр. Хасково.
Приложение: Доклад от Лина Грънчарова - началник отдел „Инвестиции и строителство“, дирекция „Управление на собствеността на съдебната власт“. 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	1.1. ПРИЕМА доклада на инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.
	1.2. ПРИЕМА да бъде възложено изготвянето на технически паспорт на сградата на Окръжен съд – Хасково, находяща се на бул. „България“ № 144, гр. Хасково, на стойност 35 040,00 лв. с ДДС, съгласно икономически най-изгодната оферта, предоставена от административния ръководител на съда. 
	1.3. НЕ ВЪЗРАЗЯВА разплащането на услуга по т. 1.2 с предмет „Изготвяне на технически паспорт за сградата на бул. „България“ № 144, гр. Хасково“, при възлагане на изпълнението й от страна административния ръководител на ОС – Хасково през 2022 г., да се извърши с част от неусвоените средства по бюджета на ОС – Хасково за тази година. 
	1.4. ВКЛЮЧВА в Инвестиционната програма на ВСС за 2022 г. обект „Изготвяне на технически паспорт за сградата на бул. „България“ № 144, гр. Хасково“ с прогнозна стойност 35 040,00 лв. с ДДС. 
	1.5. ВЪЗЛАГА на отдел „Инвестиции и строителство“ при последваща актуализация на поименното разпределение на разходите по § 51-00 „Основен ремонт на дълготрайни материални активи“ да отрази промяна по т. 1.3.
	1.6. ИЗПРАЩА решението на Комисия „Бюджет и финанси“ към Пленума на Висшия съдебен съвет по компетентност и на административния ръководител на ОС - Хасково за сведение.

- Текущи ремонти:

	2.ОТНОСНО: Писмо на административния ръководител на Районен съд – Севлиево във връзка с решение по т. 9 от протокол № 29/09.11.2022 г. на Комисия „Професионална квалификация и информационни технологии“ към Пленума на ВСС. 
	Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	2.1.ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.

	2.2.ПРИЕМА за целесъобразно и неотложно осигуряването на средства в размер на 2 860,00 лв. с ДДС за подмяна на съществуващата система за визуално видеонаблюдение с нова в сградата на Районен съд – Севлиево /РС – Севлиево/, с адрес ул. „Стефан Пешев“ № 6, гр. Севлиево, съгласно представената икономически най-изгодна оферта от административния ръководител на РС – Севлиево.

Мотиви: Подмяна на съществуващата система за визуално видеонаблюдение с нова в сградата на РС - Севлиево е свързано с изпълнение на предписание на ГД „Охрана“.
Липсата на работеща или непълна система за видеонаблюдение е предпоставка за потенциална заплаха от нарушаване на целостта на сградата от трети лица, или от лица пряко зависими от работата на съда, недобросъвестни лица водени от престъпни намерения и др.
Изпълнението на СМР е неотложно по смисъла на §1 от допълнителните разпоредби на Правила за планирането, осигуряването на средства и извършването на текущ ремонт на сградния фонд на съдебната власт (Правилата) и е в съответствие с решение по т. 39 от протокол № 44/16.11.2022 г. от заседание на комисия „Бюджет и финанси“ към Пленума на ВСС.

Справка за отпуснатите средства на РС – Севлиево
за периода 2017 г. – 2022 г.

година	Корекция на бюджета на ОСВ за извършване на текущ ремонт	Вид на текущия ремонт	
2017	10 900,00 лв.

2 934,00 лв.	текущ ремонт на помещения в сградата на съдебната палата
текущ ремонт-доставка и монтаж на прегради за контрол на достъпа.	
2018	5 128,00 лв.	диодно осветление	
2019	0,00лв.	няма	
2020	0,00 лв.	няма	
2021	0,00 лв.	няма	
2022	Осигурени средства в размер на 63 465,00 лв. по бюджета на съда по §10 -00 „Издръжка“ за планирани текущи ремонти през 2022 г.	Сключен договор за ремонт на санитарни възли в размер на 57 295,65 лв.;
За обзавеждане на санитарните помещения от икономията след сключен договор за ремонт на санитарните възли 4 560,00 лв.;	

2.3. ПРЕДЛАГА на Комисия „Бюджет и финанси“ към Пленума на Висш съдебен съвет да бъде коригиран бюджета на РС – Севлиево със средства в размер на 2860,00 лв. с ДДС лв. за подмяна на съществуващата система за визуално видеонаблюдение с нова в сградата на РС - Севлиево. Средствата да се осигурят от неразпределения резерв за непредвидени неотложни разходи по бюджета на съдебната власт.

2.4. ИЗПРАЩА решението на Комисия „Бюджет и финанси“ към Пленума на ВСС по компетентност.

2.5. ИЗПРАЩА решението на Комисия „Професионална квалификация и информационни технологии“ към Пленума на ВСС за сведение и писмо с рег. № ВСС-15388/24.11.2022 г. на ГД „Охрана“ към МП за изразяване на становище относно минималните изисквания за комуникационната свързаност.

2.6. ИЗПРАЩА решението на административния ръководител на РС – Севлиево за сведение и изпълнение.

	- Управление на собствеността:

3.ОТНОСНО: Проект на решение относно поземлен имот с идентификатор № 10135.3516.237 с площ 14 580 кв.м., УПИ XXVIII – 147, кв. 27, за „обществено и делово обслужване“ по ПИПУП – ПРЗ, гр. Варна, община Варна.
Приложение: Доклад от Мая Атанасова - началник отдел „Управление на собствеността“, дирекция „Управление на собствеността на съдебната власт“. 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1.ПРИЕМА доклада от Мая Атанасова – началник отдел „Управление на собствеността“, дирекция „Управление на собствеността на съдебната власт“ в АВСС.	

3.2.ПРЕДЛАГА на Пленума на Висшия съдебен съвет да вземе следното решение:

1.ИЗМЕНЯ И ДОПЪЛВА решение по т. 33.1 и 33.2 от протокол №28/29.09.2022 г. на Пленума на ВСС, като текстът:
„33.1.ДАВА СЪГЛАСИЕ за придобиване на поземлен имот с идентификатор 10135.3516.237 с площ 14 580 кв.м., за „обществено и делово обслужване“, образуван от разделянето на поземлен имот с идентификатор 10135.3516.147 по КККР на гр. Варна, УПИ XXVIII – 147, кв. 27, гр. Варна, община Варна, за изграждане на нова Съдебна палата в гр. Варна.
33.2.УПЪЛНОМОЩАВА представляващия Висшия съдебен съвет да отправи искане до министъра на правосъдието за започване на процедура по безвъзмездно предоставяне за управление на Висшия съдебен съвет на поземлен имот с идентификатор № 10135.3516.237 с площ 14 580 кв.м., УПИ XXVIII – 147, кв. 27, за „обществено и делово обслужване“ по ПИПУП – ПРЗ, гр. Варна, община Варна, за нуждите на органите на съдебната власт в гр.Варна, по реда на Закона за държавната собственост и Правилника за прилагане на Закона за държавната собственост.“ да се чете, както следва:
„33.1. ДАВА СЪГЛАСИЕ за предоставяне на поземлен имот с идентификатор 10135.3516.237 с площ 14 580 кв.м., за „обществено и делово обслужване“, образуван от разделянето на поземлен имот с идентификатор 10135.3516.147 по КККР на гр. Варна, УПИ XXVIII – 147, кв. 27, гр. Варна, община Варна, за изграждане на нова Съдебна палата в гр. Варна, ведно със съществуващите сгради с идентификатори - 10135.3516.237.1, 10135.3516.237.2, 10135.3516.237.8, 10135.3516.237.9, 10135.3516.237.10 и 10135.3516.237.11, съгласно АЧДС № 10307/07.10.2022 г. на областния управител на област Варна, както и стопански сгради с идентификатори - 10135.3516.237.4, 10135.3516.237.15, 10135.3516.237.5 и 10135.3516.237.3, и части от обекти с идентификатори - 10135.3516.237.7, 10135.3516.237.12, 10135.3516.237.13 и 10135.3516.237.14, представляващи павилиони, отразени в КККР на гр. Варна.
33.2. УПЪЛНОМОЩАВА представляващия Висшия съдебен съвет да отправи искане до министъра на правосъдието за започване на процедура по безвъзмездно предоставяне за управление на Висшия съдебен съвет на поземлен имот с идентификатор № 10135.3516.237 с площ 14 580 кв.м., УПИ XXVIII – 147, кв. 27, за „обществено и делово обслужване“ по ПИПУП – ПРЗ, гр. Варна, община Варна, за нуждите на органите на съдебната власт в гр. Варна, ведно със съществуващите сгради с идентификатори -  10135.3516.237.1, 10135.3516.237.2, 10135.3516.237.8, 10135.3516.237.9, 10135.3516.237.10 и10135.3516.237.11, съгласно АЧДС № 10307/07.10.2022 г. на областния управител на област Варна, както и стопански сгради с идентификатори - 10135.3516.237.4, 10135.3516.237.15, 10135.3516.237.5 и 10135.3516.237.3, и части от обекти с идентификатори -   10135.3516.237.7, 10135.3516.237.12, 10135.3516.237.13 и 10135.3516.237.14, представляващи павилиони, отразени в КККР на гр. Варна, при спазване на нормативните изисквания, регламентирани в съответните закони.“

3.3. ВНАСЯ предложението като допълнителна точка в заседанието на Пленума на Висшия съдебен съвет, насрочено на 15.12.2022 г.

ЗАМЕСТНИК-ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/  
                                              ЙОРДАН СТОЕВ